**ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ КОЛИЧИНА И ОПИС ДОБАРА И РАДОВА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА РАДОВА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.**

1. **Врста, техничке карактеристике (спецификације), квалитет количина и опис добара и радова:** јавна набавка добара – опрема за паркове и дечија игралишта**,** према техничким спецификацијама добара и предмеру и предрачуну радова бр. 04-6547-1/2024 од 12.11.2024. године који је израдила ЈП ,, ДИРЕКЦИЈА ЗА ИЗГРАДЊУ ГРАДА НИША,, за планирану локацију на којој је наручилац пројектовао постављање дечјег мобилијара – улица Светолика Ранковића, КП 8683/11.

Набавка се покреће на основу Плана јавних набавки наручиоца за 2024. годину и Одлуке о спровођењу поступка јавне набавке бр. 566/24-01 од 14.11.2024. године.

1. **Начин спровођења контроле:** Градска општина Палилула у својству Наручиоца обезбедиће вршење стручног надзора над извођењем радова, у складу са законским прописима који регулишу ову област.
2. **Начин обезбеђивања гаранције квалитета:** За укупан уграђени материјал и добра Испоручилац мора имати сертификате/декларације квалитета и атесте/извештаје који се захтевају по важећим прописима и мерама за објекте те врсте у складу са техничком документацијом. Уколико Наручилац на основу извештаја надзорног органа или на други начин, утврди да допремљени материјал за уградњу не одговара стандардима и техничким прописима, забраниће његову употребу и уградњу. У случају спора меродаван је налаз овлашћене организације за контролу квалитета. У случају да је због употребе неквалитетног материјала угрожен објекат или безбедност објекта, Наручилац има право да тражи да Испоручилац поруши изведене радове и да их о свом трошку поново изведе у складу са техничком документацијом и уговорним одредбама. Уколико Испоручилац у одређеном року то не учини, Наручилац има право на наплату средстава обезбеђења за испуњење уговорних обавеза.
3. **Гарантни рок за изведене радове износи најмање 24 месеца** рачунајући од дана примопредаје радова. За набављена добра (мобилијар и опрему мобилијара) и уграђене материјале важи гарантни рок у складу са условима произвођача (уколико се он разликује и дужи је од опште дефинисаног гарантног рока од 24 месеца), који тече од дана извршене примопредаје Наручиоцу.
4. **Рок за извођење радова износи максимално 30 календарских дана, рачунајући од дана увођења у посао.**
5. **Обилазак локације:** Понуђачу се препоручује да се увери у све услове градње како би стекао комплетан увид у све информације које су неопходне за припрему понуде, на локацији на којој ће се радови на постављању дечјег мобилијара изводити. Најава се врши најкраће дан раније пре обиласка на телефон 069/640-250 или на маил: [milos.ristic@palilula.eu](mailto:milos.ristic@palilula.eu) .
6. **Средства обезбеђења која се достављају након закључења уговора:**
   * бланко соло меницу за испуњење уговорних обавеза у висини од 10% од вредности уговора без ПДВ-а, приликом закључења уговора а најкасније у року од 7 (седам) дана од дана закључења уговора, и
   * бланко соло меницу за отклањање грешака у висини од 10% од вредности уговора без ПДВ-а, најкасније до коначности предмета уговора што је услов за оверу окончане ситуације/рачуна.

## Детаљни услови везани за достављање и активирање средстава обезбеђења, начин плаћања и друго, дефинисани су моделом уговора.

## Начин, рок и услови плаћања:

## Рок плаћања је до 45 дана од дана пријема оверене окончане ситуације/рачуна и пријема исправне фактуре и њене регистрације у електронски регистар фактура (СЕФ), уз важећа средства обезбеђења.

## Детаљни услови везани за достављање и активирање средстава обезбеђења, начин плаћања и друго, дефинисани су моделом уговора.

1. **Рок важења понуде је минимално 30 дана од дана отварања понуда.**
2. **Измена уговора**

## Наручилац може током трајања уговора о јавној набавци у складу са одредбама чл. 156–161. Закона о јавним набавкама да измени уговор без спровођења поступка јавне набавке.

Измене уговора по основу уговорних одредаба биће извршене у складу са чланом 156. Закона о јавним набавкама.

Уговорне стране могу приступити изменама уговора о јавној набавци у погледу **рока** за извршење уговорних обавеза. Разлози продужетка рока могу бити повезани са изменама прописа, неочекиваним догађајима, мерама државне власти, потребом за отклањањем ризика од наступања штете, вишом силом, ванредним околностима, околностима које онемогућавају испуњење уговорних обавеза, а за које није одговорна страна која захтева продужетак уговореног рока или другим објективним разлозима на које уговорне стране нису могле да утичу. Уговорени рок може бити измењен и због извођења вишкова радова и додатних радова, као и захтева Наручиоца/Испоручиоца до којих би могло доћи током реализације уговора о јавној набавци.

Измене уговора у погледу додатних радова биће извршене у складу са чланом 157. Закона о јавним набавкама.

Измене уговора услед непредвиђених околности биће извршене у складу са чланом 158. Закона о јавним набавкама.

Измене уговора услед повећања обима набавке биће извршене у складу са чланом 160. Закона о јавним набавкама.